**D i s p o z i ț i a**

**nr. 165 din 9 aprilie 2021**

# privind promovarea în funcția de muncitor calificat

# a domnului SUCIU ALEXANDRU

Preşedintele Consiliului Judeţean Cluj,

Având în vedere referatul Direcţiei Generale Buget-Finanţe, Resurse Umane nr. 13240/08.04.2021 prin care se propune spre aprobare promovarea domnului SUCIU ALEXANDRU, în funcţia contractuală de execuție de muncitor calificat (lăcătuș mecanic de întreținere), treapta IV la Serviciul Operațional din cadrul Direcției de Administrare a Domeniului Public și Privat al Județului Cluj începând cu data de 01.05.2021, ca urmare a promovării examenului;

Luând în considerare Procesul Verbal nr. 10107/07.04.2021 privind desfăşurareaexamenului din data de 06.04.2021 pentru promovarea personalului contractual de pe funcția de muncitor necalificat treapta I pe funcția de muncitor calificat, treapta IV la Serviciul Operațional din cadrul Direcției de Administrare a Domeniului Public și Privat al Județului Cluj;

În conformitate cu prevederile:

* art. 190 alin.(3), alin. (4), art. 191 alin. (1) lit. a) şi alin. (2) lit. b), art. 538, art. 552 alin. (1) și art. 554 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 67 alin. (3) din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 159, art. 162 alin. (3), art. 269-275 din Legea 53/2003 - Codul muncii republicată, cu modificările şi completările ulterioare;
* art. 3 alin. (4), art. 11, art. 31, art. 37 din Legea–cadru nr. 153/2017 privind salarizarea personalului plătit din fonduri publice, cu modificările și completările ulterioare;
* art. 45^2 din Hotărârea de Guvern nr. 286/2011 pentru aprobarea Regulamentului-cadru privind stabilirea principiilor generale de ocupare a unui post vacant sau temporar vacant corespunzător funcţiilor contractuale şi a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice, cu modificările şi completările ulterioare;
* Hotărârea Consiliului Județean Cluj nr. 169/26.07.2017 privind stabilirea salariilor de bază pentru personalul angajat în cadrul aparatului de specialitate al Consiliului Județean Cluj;
* art. 1 alin. (1) din Hotărârea Consiliului Județean Cluj nr. 1/15.01.2021 pentru stabilirea unor măsuri cu privire la salariile de bază ale funcţionarilor publici şi personalului contractual din cadrul aparatului de specialitate al Consiliului Județean Cluj și din instituţiile publice de interes judeţean din subordinea acestuia pentru anul 2021;

În temeiul drepturilor conferite de art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu completările ulterioare;

**d i s p u n e:**

**Art.1.** Domnul SUCIU ALEXANDRU promovează în funcţia contractuală de execuție de muncitor calificat (lăcătuș mecanic de întreținere), treapta IV, gradaţia 5, la Serviciul Operațional din cadrul Direcției de Administrare a Domeniului Public și Privat al Județului Cluj, începând cu data de 01.05.2021, având următoarea încadrare și salarizare:

* funcția contractuală de execuție………..……..………….… Muncitor calificat

(lăcătuș mecanic de întreținere);

* încadrarea (treapta/gradaţie)…........................................................................ IV/5;
* salariul de bază brut…………….…..................................................................... \_\_\_\_ lei;
* alte sporuri…….……............................................................................................................0 lei;
* salariul lunar brut................................................................................................ \_\_\_\_ lei;

**Art. 2.** Fișa de post aferentă funcției contractuale de execuție de muncitor calificat (lăcătuș mecanic de întreținere), treapta IV de laServiciul Operațional din cadrul Direcției de Administrare a Domeniului Public și Privat al Județului Cluj se modifică și se completează cu noi atribuții.

**Art. 3. (1)** Împotriva prezentei dispoziții se poate depune contestație la sediul Consiliului Județean Cluj, în termen de 20 de zile calendaristice de la data comunicării acesteia.

**(2)** Împotriva modului de soluţionare a contestaţiei persoana nemulţumită se poate adresa Tribunalului Cluj – Secția mixtă de contencios administrativ și fiscal, de conflicte de muncă și asigurări sociale, în termen de 30 de zile calendaristice de la data comunicării soluţionării contestaţiei.

**Art. 4.** Cu ducerea la îndeplinire şi punerea în aplicare a prevederilor prezentei dispoziţii se încredinţează Direcţia Generală Buget-Finanţe, Resurse Umane, prin Serviciul Resurse Umane.

**Art. 5. (1)** Prezenta dispoziţie se comunică prin e-mail Direcţiei Generale Buget-Finanţe, Resurse Umane - Serviciul Resurse Umane, precum şi Prefectului Judeţului Cluj.

**(2)** Direcţia Generală Buget-Finanţe, Resurse Umane - Serviciul Resurse Umane va comunica domnului SUCIU ALEXANDRU,prezenta dispoziție.

**CONTRASEMNEAZĂ:**

**P R E Ş E D I N T E, SECRETAR GENERAL AL JUDEŢULUI,**

**Alin TIȘE**  **Simona GACI**